[{"text_idx": "#000001", "text": "Daeth y digwyddiad a\u0302 cheiswyr gwaith angerddol ynghyd a\u0302 busnesau blaengar o\u2019r sector gwyddoniaeth a thechnoleg \u2013 busnesau a oedd yn recriwtio! Darparodd SparcX gyfle unigryw i\u2019r ddau grw\u0302p gysylltu, rhwydweithio ac ysbrydoli ei gilydd."}, {"text_idx": "#000002", "text": "I\u2019r rhai ohonoch sydd ddim yn gwybod erbyn hyn; Mae M-SParc yn darparu gofod labordy a swyddfa i gwmni\u0308au yn y sectorau gwyddoniaeth a thechnoleg, gyda ffocws ar feithrin arloesedd, cydweithio a thwf. \u2018Da ni\u2019n darparu cymorth busnes pwrpasol i helpu\u2019r cwmni\u0308au hynny i ffynnu, ac mae\u2019r cyflog cyfartalog yn M-SParc bron i \u00a35k yn fwy na chyfartaledd Cymru. Fodd bynnag, \u2018da ni\u2019n ymwybodol iawn o\u2019r bwlch sgiliau sy\u2019n bodoli yn y diwydiant ac yn gweithio\u2019n ddiflino i bontio\u2019r bwlch hwn drwy gynnal digwyddiadau fel SparcX, a thrwy ein rhaglen Sgil-SParc."}, {"text_idx": "#000004", "text": "Yn ystod SparcX, roedd yr awyrgylch yn drydanol, gyda\u2019r mynychwyr brwdfrydig yn cyflwyno eu hunain ac yn rhannu eu profiadau a\u2019u dyheadau. Gall sefyll o flaen cynulleidfa a siarad amdanoch chi\u2019ch hun fod yn heriol, ond roedd pobl yn gwneud eu gorau glas ac yn gweld y manteision! Darparodd y sesiwn rwydweithio\u2019r llwyfan perffaith i geiswyr gwaith siarad a\u0302 busnesau, gofyn cwestiynau, a dysgu mwy am y diwydiant. Ac, wrth gwrs, roedd barbeciw i gloi; pa awyrgylch gwell i drafod gyrfaoedd?"}, {"text_idx": "#000005", "text": "I geiswyr gwaith \u2013 gan gynnwys graddedigion, myfyrwyr Prifysgol Bangor, a\u2019r rhai oedd yn meddwl newid gyrfa \u2013 roedd mynychu SparcX yn brofiad gwerthfawr iawn. Roedd yn gyfle i gwrdd a\u0302 phobl ysbrydoledig, dysgu am gyfleoedd newydd a chyffrous yn y sector gwyddoniaeth a thechnoleg, a gwneud cysylltiadau gwerthfawr a allai helpu i lunio eu llwybr gyrfa."}, {"text_idx": "#000006", "text": "I fusnesau, roedd mynychu SparcX yr un mor werthfawr. Roedd yn gyfle i arddangos eu hangerdd dros arloesi, cyfarfod a recriwtio ceiswyr gwaith dawnus, a rhwydweithio gyda busnesau eraill yn y diwydiant."}, {"text_idx": "#000007", "text": "Roedd SparcX yn enghraifft wych o sut y gall pw\u0302er cymuned ysbrydoli arloesedd, ysgogi twf, a chreu dyfodol mwy disglair i bawb. Oeddech chi yno?"}, {"text_idx": "#000012", "text": "Clywch y diweddaraf gan M-SParc"}]